Martina Hansens Hospital

Martina Hansens Hospital er et sykehus på Dønski i Bærum, eid av Vestre Viken HF. Sykehuset er et av landets ledende spesialsykehus i ortopedisk kirurgi, revmakirurgi og revmatologi. Sykehuset opererer årlig ca. 4500 pasienter og har nærmere 35.000 polikliniske undersøkelser i året.

Sykehuset ble bygget i 1936 med midler fra Martina Hansens legat. Det ble bygget som et spesialsykehus for pasienter med tuberkuløse sykdommer i ben og ledd. Etter 1950-tallet med oppdagelsen av medikamentet Streptomycin som praktisk talt tok knekken på tuberkulosen ble det et markert mindre behov for slike spesialsykehus (i likhet med kysthospitalene) og sykehuset spesialiserte seg på pasienter med behov for ortopedisk kirurgi og revmatologi. 

Frem til 31. oktober 2025 var sykehuset ideelt, privat driftet og eid av stiftelsen med samme navn. Sykehuset utførte da offentlige oppdrag for Helse Sør-Øst RHF. 

Ledelse
 Arne Ekeland (til 2012)https://www.dagensmedisin.no/personalia/ortoped-blir-ny-direktor-ved-martina-hansens-hospital/242330
 Pål Jeroen Husby (2013–2017)https://www.dagensmedisin.no/personalia/ortoped-blir-ny-direktor-ved-martina-hansens-hospital/242330

 Referanser 

Eksterne lenker


Kategori:Sykehus i Akershus
Kategori:Byggverk i Bærum
Kategori:Private sykehus i Norge